Νουσρέτ Γκιοκτσέ

Ο Νουσρέτ Γκιοκτσέ (γεννήθηκε στις 9 Αυγούστου 1983), είναι Tούρκος σεφ και εστιάτορας κουρδικής καταγωγής, ο οποίος κατέχει τη Nusr-Et, μια αλυσίδα ψησταριών. Η τεχνική του για την προετοιμασία και καρύκευμα κρεάτων, καθώς και ο τρόπος αλατίσματος, έγινε διαδικτυακό μιμίδιο.

 Προσωπική ζωή 
Ο Γκιοκτσέ γεννήθηκε στο Ερζερούμ σε μια Κουρδική οικογένεια. Ο πατέρας εργαζόταν σε ορυχεία. Τα οικονομικά της οικογένειάς του τον ανάγκασαν να εγκαταλείψει το σχολείο στην 6η τάξη για να ιδρύσει κρεοπωλείο στο Καντίκιοϊ της Κωνσταντινούπολης.

Ο Γκιοκτσέ έχει επιδείξει σημαντικό φιλανθρωπικό έργο. Έχει χτίσει ένα σχολείο στο Ερζερούμ.

 Διαδικτυακό μιμίδιο 
Ο Γκιοκτσέ έγινε ευρύτερα γνωστός τον Ιανουάριο του 2017, μέσα από μια σειρά βίντεο στο Διαδίκτυο όπου τον δείχνουν να κόβει το κρέας και να πασπαλίζει το αλάτι με το δικό του τρόπο.

Η φήμη του ήρθε από ένα βάιραλ βίντεο, με τίτλο "Ottoman Video", το οποίο δημοσιεύτηκε στις 7 Ιανουαρίου 2017, στο λογαριασμό του εστιατορίου του στο Twitter. Έγινε δημοφιλέστατο στο Instagram. Απέκτησε το ψευδώνυμο "Salt Bae", λόγω του περίεργου τρόπου πασπαλίσματος του αλατιού. Λόγω της δημοφιλίας που απέκτησε από το βίντεο, η επιχείριση και το πελατολόγιό του εκτοξεύτηκε.

 Εστιατόρια 
Ο Γκιοκτσέ επισκέφθηκε αρκετές χώρες, όπως η Αργεντινή και οι Ηνωμένες Πολιτείες. Το 2007-2010 εργάστηκε σε εστιατόρια προκειμένου να αποκτήσει εμπειρία ως μάγειρας και εστιάτορας. Μετά την επιστροφή του στην Τουρκία, ο Γκιοκτσέ άνοιξε το πρώτο του εστιατόριο στην Κωνσταντινούπολη το 2010 και αργότερα άνοιξε ένα εστιατόριο στο Ντουμπάι το 2014.

Τα πιάτα που σερβίρονται στα εστιατόρια του Γκιοκτσέ που έχουν λάβει ανάμεικτες κριτικές και έχουν περιγραφεί ως "πανάκριβα".Salt Bae Could Be Planting His Second NYC Restaurant Near Union Square Carla Vianna, Eater, 18 December 2018 Οι πρώτες επαγγελματικές κριτικές για το 2018 από το μπριζολάδικο στη Νέα Υόρκη ήταν γενικά αρνητικές.Salt Bae Officially Goes Too Far Clint Rainey, 25 January 2018Reviews Trash Salt Bae's New Restaurant, Calls His Food ‘Bland and Boring’  Complex, Sajae Elder, 26 January 2018 

Τον Δεκέμβριο του 2017, δέχτηκε κριτική για μια φωτογραφία του 2016 όπου πόζαρε μπροστά σε μια εικόνα του Φιντέλ Κάστρο.'Salt Bae' restaurateur slammed for Fidel Castro impersonation photo Michael Bartiromo, Fox News, 12 May 2017 Τον Σεπτέμβριο του 2018, ο Γκιοκτσέ και ο πρόεδρος της Βενεζουέλας Νικολάς Μαδούρο έλαβαν κριτική για την επίσκεψη του δεύτερου στο εστιατόριο του Γκιοκτσέ στη Κωνσταντινούπολη, απόρροια της εκλαμβανόμενης αναισθησίας για την κρίση και τις ελλείψεις στη Βενεζουέλα.

Τον Ιούνιο του 2019, ο Νουσρέτ έχει υποκαταστήματα στο Αμπού Ντάμπι, στο Ντουμπάι, στη Ντόχα, στη Κωνσταντινούπολη, στο Μαϊάμι, τη Νέα Υόρκη και τη Μύκονο.

 Παραπομπές 

Κατηγορία:Τούρκοι εστιάτορες